# ŠILUTĖS RAJONO savivaldybės taryba

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. lapkričio d. Nr. T1-

### Šilutė

## Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi bei remdamasi Šilutės rajono savivaldybės tarybos 2013 m. liepos 25 d. sprendimu Nr. T1-849 patvirtinta Šilutės rajono savivaldybės strateginio planavimo metodika, Šilutės rajono savivaldybės taryba nusprendžia:

Pakeisti Šilutės rajono savivaldybės 2019-2021 m. strateginį veiklos planą, patvirtintą Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“:

1. Papildyti (03) Konkurencingos žemės ūkio programą priemone 03.01.01.14 „Šilutės rajono savivaldybės Veržės vasaros polderio rekonstrukcija“ [(pridedama)](PPS01%20priedas%20(03).xlsx).
2. Papildyti (03) Konkurencingos žemės ūkio programą priemone 03.01.01.15 „Šilutės rajono savivaldybės Šilutės miesto Lentpjūvės gatvės ir Rusnės žiemos polderio rekonstrukcija“ [(pridedama)](PPS01%20priedas%20(03).xlsx).
3. Papildyti (08) Investicijų pritraukimo ir verslo vystymo programą priemone 08.01.01.94 „Šilutės lopšelio-darželio "Ąžuoliukas“ infrastruktūros modernizavimas“ [(pridedama).](PPS01%20priedas%20(08).xlsx)
4. Patikslinti (08) Investicijų pritraukimo ir verslo vystymo programos priemonę 08.01.01.37, pakeičiant „Šilutės miesto Lietuvininkų, Tilžės gatvių eismo saugos gerinimas ir K. Kalinausko, M. Jankaus, Lauko, Miško gatvių rekonstravimas“ pavadinimą į „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“ [(pridedama)](PPS01%20priedas%20(08).xlsx).

Savivaldybės meras

Virgilijus Pozingis

2019-11-

Dalia Rudienė Remigijus Budrikas Vita Stulgienė

2019-11-14 2019-11-13 2019-11-13

Dorita Mongirdaitė Arvydas Bielskis

2019-11-13 2019-11-13(G)

Parengė

Aušra Stakvilevičienė

2019-11-13

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. lapkričio 13 d.

|  |
| --- |
| ***1. Parengto projekto tikslai ir uždaviniai.*** |
| Šiuo sprendimu yra pakeičiamas Šilutės rajono savivaldybės 2019-2021 m. strateginis veiklos planas, patvirtintas Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“ į (03) Konkurencingos žemės ūkio ir (08) Investicijų pritraukimo ir verslo vystymo programas įrašant naujas priemones, bei patikslinant (08) Investicijų pritraukimo ir verslo vystymo programos priemonės pavadinimą:  (03) Konkurencingos žemės ūkio programa papildoma nauja priemone 03.01.01.14 „Šilutės rajono savivaldybės Veržės vasaros polderio rekonstrukcija“. Projekto metu bus išvalyta 15 km griovių, nuo griovių šlaitų ir dugno pašalinti krūmai, išvalyti nešmenys, rekonstruotas 1 km pylimas, nuo pylimo šlaito ir keteros pašalinti krūmai. Bus rekonstruota siurblinė, sutvarkant jos fasadą ir aplink siurblinę esančią aplinką, taip pat pakeisti 2 nauji siurbliai. Projektas įgyvendinamas pagal Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos sritį „Parama žemės ūkio vandentvarkai“. Didžiausia galima paramos suma – 600 000,00 Eur (tai sudaro 80 proc. bendros sumos), Savivaldybės prisidėjimas – 20 proc. (t.y. apie 150 000,00 Eur).  (03) Konkurencingos žemės ūkio programa papildoma nauja priemone 03.01.01.15 „Šilutės rajono savivaldybės Šilutės miesto Lentpjūvės gatvės ir Rusnės žiemos polderio rekonstrukcija“. Projekto metu Lentpjūvės gatvėje bus rekonstruotos apie 450 m g/b sienutės, apsaugančios Šilutės miestą nuo potvynio, rekonstruojama dalis pylimo ir 2 km užliejamo kelio. Rusnės žiemos polderyje bus paaukštinti pylimai, įrengiant 670 m g/b sienutę, šlaitus sutvirtinant 2580 m2 g/b plokštėmis. Taip pat bus rekonstruoti 18,432 km grioviai, atstatant projektinius gylius, šalia Pakalnės upės paaukštinamas 430 m esamas pylimas, sutvarkomi pylimo šlaitai, rekonstruojamos g/b sienutės, ties Rusnės tvenkiniais paaukštinamas apie 100 m kelio pylimas. Projektas įgyvendinamas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.1.1-APVA-V-006 priemonę „Potvynių rizikos valdymas“. Bendra projekto vertė – 4 548 607,68 Eur, iš jų Europos Sąjungos lėšos – 4 207 462,10 Eur (92,5 proc.), Savivaldybės lėšos – 341 145,58 Eur (7,5 proc.).  (08) Investicijų pritraukimo ir verslo vystymo programa papildoma nauja priemone 08.01.01.94 „Šilutės lopšelio-darželio "Ąžuoliukas“ infrastruktūros modernizavimas“. Įgyvendinant projektą bus atnaujinamos dviejų ikimokyklinio vaikų ugdymo grupių patalpos ir joms priskiriamų erdvių patalpos (pagrindinė erdvė, rūbinėlė, vaikų poilsiui/ miegui skirta erdvė, tualetas, prausykla, grupės virtuvėlė). Projektas įgyvendinamas pagal 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-705 priemonę „Ikimokyklinio ir priešmokyklinio ugdymo prieinamumo didinimas“. Bendra projekto vertė – 127 452,83 Eur, iš jų Europos Sąjungos lėšos – 108 334,90 Eur (85 proc.), Valstybės biudžeto lėšos – 9 558,97 Eur (7,5 proc.), Savivaldybės lėšos – 9 558,97 Eur (7,5 proc.).  (08) Investicijų pritraukimo ir verslo vystymo programoje pakeičiamas priemonės 08.01.01.37 „Šilutės miesto Lietuvininkų, Tilžės gatvių eismo saugos gerinimas ir K. Kalinausko, M. Jankaus, Lauko, Miško gatvių rekonstravimas“ pavadinimas į „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“. 2019 m. spalio 31 d. sprendimu Nr. T1-168 buvo pritarta projektui, kurio mete vietoj K. Kalinausko gatvės bus tvarkomos P. Jakšto, H. Zudermano ir Knygnešių gatvės. |
| ***2. Kaip šiuo metu yra sureguliuoti projekte aptarti klausimai.*** |
| VadovaujantisŠilutės rajono savivaldybės strateginio planavimo metodika (2013 m. liepos 25 d. sprendimas Nr. T1-849), 2018 m. gruodžio 20 d. Savivaldybės tarybos sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“, buvo patvirtintas Šilutės rajono savivaldybės 2019-2021 m. strateginis veiklos planas ir padalinių vykdomos programos. |
| ***3. Kokių pozityvių rezultatų laukiama.*** |
| Kadangi atsirado būtinybė keisti esmines SVP nuostatas, t. y. papildyti Šilutės rajono savivaldybės 2019-2021 m. strateginio veiklos plano (03) Konkurencingą žemės ūkio programą ir (08) Investicijų pritraukimo ir verslo vystymo programą, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo metodikoje, patvirtintoje 2013 m. liepos 25 d. Šilutės rajono savivaldybės tarybos sprendimu Nr. T1-849 „Dėl Šilutės rajono savivaldybės strateginio planavimo metodikos patvirtinimo“.  Tarybai pritarus minėtiems papildymams, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *-------------* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *-------------* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Atlikti antikorupcinį vertinimą – netikslinga, nes strateginio veiklos plano priemones tik numatoma įgyvendinti. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *-------------* |
| ***8. Projekto autorius ar autorių grupė.*** |
| Planavimo ir plėtros skyriaus vyriausioji specialistė Aušra Stakvilevičienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***  Prioritetai, strateginis plėtros planas, veiklos planas |
| ***10. Kiti, autorių nuomone, reikalingi pagrindimai ir paaiškinimai.*** |
| ------------- |

Planavimo ir plėtros skyriaus vyriausioji specialistė Aušra Stakvilevičienė